	Multimeediumi õppekava


	Nõuded õpingute alustamiseks

	1) Multimeediumi eriala õppekava alusel võib õppima asuda isik, kellel on vähemalt  põhiharidus.

2) Multimeediumi eriala kutseõppe maht on 80 õppenädalat, sellest praktikat vähemalt 22 õppenädalat. 


	Mooduli nr.
	Mooduli nimetus
	Maht õppenädalates

	1.
	Sissejuhatus arvutiteaduste valdkonna kutseõpingutesse
	1

	Käsitletavad teemad: kooli tutvustus ja õpingukorraldus, erialavaldkonna tutvustus, erinevad õppemeetodid.

Õppija teab ja tunneb õpitavat eriala, õppetöö korraldust; õppekava sisu ja ülesehitust; õppija õigusi ja kohustusi; kutsestandardi olemust ja kutsenõudeid; erinevaid õppemeetodeid; erialaga seotud ettevõtete toimimis- ja tegutsemisvaldkondi.
Õppija oskab anda hinnangut enda sobivuse kohta valitud erialal õppimiseks; orienteeruda kutseõppeasutuse õpikeskkonnas ja tegutseda vastavalt kooli sisekorra eeskirjadele ja kehtestatud nõuetele; valida sobivaid õpimeetodeid õppimiseks; õppida vastavalt võimetele ja antud õppeülesannetele; koostada ning nõuetekohaselt vormistada kirjalikke töid;  hankida ja töödelda erialast informatsiooni; teadvustada elukestva õppimise tähtsust ja vajadust.

	2.
	Majanduse alused
	1

	Käsitletavad teemad: majanduse põhimõisted ja põhiprobleemid, turunduse põhimõisted ja maksud, raha ja pangandus.

Õppija teab ja tunneb majanduse põhimõisteid ja põhiprobleeme; Eesti majanduse arengusuundi ühtses Euroopa Liidu majandusruumis; turumajanduse põhikomponente; maksustamise põhimõtteid; rahanduse põhimõisteid. Õppija oskab kasutada majandusalast informatsiooni.

	3.
	Ettevõtluse alused
	1

	Käsitletavad teemad: ettevõtluse põhimõisted – ettevõtlusekeskkond, ärivormid, bilanss, kasum; ettevõtte loomine, äriidee, äriplaan, ettevõtte juhtimine, majandusarvestus, hanked ja lepingud, tööjõuturg.

Õppija teab ja tunneb ettevõtlusega seotud põhimõisteid, ettevõtluse põhivorme; ettevõtte loomise põhietappe; äriplaani olemust ja selle koostamise põhimõtteid; ettevõtluskeskkonda mõjutavaid tegureid ja riske; ettevõtlust toetavaid tugisüsteeme.

Õppija oskab valida tegevuse alustamiseks sobivat ettevõtlusvormi; püstitada äriideed ja koostada äriplaani; planeerida ettevõtte tegevust; analüüsida valitud tegevusalal ettevõtte riskitegureid.



	4.
	Töö- ja asjaõigus
	1

	Käsitletavad teemad: Eesti Vabariigi õigusruum, võlaõigus, äriõigus, tööõigus, kohtusüsteem, notar, karistusõigus.

Õppija teab ja tunneb Eesti Vabariigi õigussüsteemi; olulisemaid töösuhteid reguleerivaid seadusi; töövõtja ja tööandja õigusi ja kohustusi.

Õppija oskab leida ja tõlgendada õigusakte; hinnata töölepingu vastavust seaduse nõuetele.

	5.
	Tööohutus ja –tervishoid
	1

	Käsitletavad teemad: töökeskkond, tööohutus, töötervishoid, tuleohutus, elektri- ja üldohutus, esmaabi korraldus.

Õppija teab ja tunneb tule- elektri- ja üldohutuse nõudeid; arvutiga töötamise ja istuva töö mõju tervisele ning kahjuliku mõju vältimise viise; esmaabi korralduse põhimõtteid erinevate õnnetusjuhtumite korral; tööandja ja töövõtja õigusi ja kohustusi tööohutuse tagamiseks.

Õppija oskab näha töökeskkonnast tulenevaid ohtusid ja neid ennetada; sooritada ergonoomilisi harjutusi; käituda ohuolukorras ja vajadusel osutada esmaabi.



	6.
	Kontoritöö tarkvara
	2

	Käsitletavad teemad: failihaldus, tekstitöötlus, tabelarvutus, esitlus, Internet.

Õppija teab ja tunneb tekstitöötluse-, tabelarvutuse ja esitluse loomise programme ja tööpõhimõtteid ja terminoloogiat; Interneti otsingumootoreid, infootsingu põhimõtteid; infovahetuse võimalusi.

Õppija oskab töötada failidega ja kaustadega; tekste vormindada; kasutada tabelarvutust; luua esitlusi; kasutada efektiivselt kontoritarkvara võimalusi; leida vajaminevat informatsiooni ja seda edastada.



	7.
	Erialane inglise keel
	2

	Käsitletavad teemad: arvutikasutus, projektitöö, IT õigus, arvutite riistvara, operatsioonisüsteemid, multimeedium, arvutigraafika.
Õppija teab ja tunneb erialast terminoloogiat.

Õppija oskab ettevalmistuseta vestelda erialastes küsimustes; lühidalt põhjendada ning selgitada oma seisukohti, edasi anda sisu erialases inglise keeles; koostada adekvaatselt oma erialaga seonduvaid inglisekeelseid tekste ja dokumente.

	8.
	Erialane füüsika
	1

	Käsitletavad teemad: liikumine; lainefüüsika; valguslaine; geomeetriline optika; helilaine.
Õppija teab ja tunneb füüsikaliste nähtuste iseloomulikke tunnuseid, nähtuste ilmnemise tingimusi, seost teiste nähtustega; füüsikalisi nähtusi selgitavaid teooriaid, nähtuste kasutamist praktikas; laineoptika põhimõisteid; optiliste süsteemide põhiparameetreid (fookuskaugus, apertuur); heli levimise põhimõtteid.
Õppija oskab kasutada teadmisi praktiliste ülesannete (liikumine, valgus, heli) lahendamisel uues olukorras; arvutada optiliste süsteemide fookuskaugust; leida infot teatmeteostest ja füüsikaliste suuruste tabelitest.

	9.
	Kommunikatsioon
	2

	Käsitletavad teemad: kommunikatsioon; kommunikatsioonivahendid; suhtlemise alused; meeskonnatöö

Õppija teab ja tunneb  üldiseid kommunikatsiooni põhimõtteid, kommunikatsioonivahendeid; erinevaid käitumisviise; meeskonnatöö olemust ja tähtsust; kuidas mõjutab iga liikme töö lõpptulemust; millised on omavahelised suhted meeskonnas ja kuidas need on seotud töö efektiivsusega.

Õppija oskab oma mõtteid sõnastada ja argumenteerida nii kirjalikult kui ka suuliselt; valida tööülesande täitmiseks sobiva kommunikatsioonivormi; määratleda, analüüsida ja täita oma rolli meeskonnas; konfliktsituatsioonides käituda; meeskonnakaaslastega efektiivselt suhelda; kasutada levinumaid sidus-töövahendeid.

	10.
	Rakendusmatemaatika, loogika
	2

	Käsitletavad teemad: arvud; arvusüsteemid; summa; maatriksid; loogika; lausearvutus; loogikalülitused.

Õppija teab ja tunneb arve, arvusüsteeme ja arvuhulki; erinevate arvusüsteemide seoseid arvutitehnikaga; tabelarvutuses kasutatavate funktsioonide matemaatilist tähendust; maatriksi ja determinandi arvutamisega seotud põhimõisteid ning põhimõtteid; matemaatilise loogika põhimõisteid; loogika erinevaid liike ja lühidalt loogika ajalugu; lausearvutuse valemeid; tõeväärtustabeli koostamise põhimõtteid; loogikalülitusi ja nende rakendust infotehnoloogias.

Õppija oskab koostada tõeväärtustabeleid; koostada lausearvutusvalemit tõeväärtustabeli põhjal; joonistada lausearvutusvalemi põhjal elektronskeemi; määrata valemite loogilist samaväärsust; leida disjunktiivset ja konjunktiivset normaalkuju; kasutada saadud teadmisi erialaõpingutes.



	11.
	Projektijuhtimise alused
	1

	Käsitletavad teemad: projekt, projekti ettevalmistus, planeerimine, ajajuhtimine, infovahetus, meeskond, projekti teostamine ja tulemuslikkuse analüüs.

Õppija teab ja tunneb projektijuhtimise protsessi; projekti meeskonna ja projektijuhi töö põhimõtteid;  muutuste tegemise võimalusi projekti rakendamisel; tüüpilisi vigu projekti ettevalmistamisel, planeerimisel ja juhtimisel ning nende ennetamise võimalusi.

Õppija oskab püstitada ja sõnastada tegevuse eesmärke ja prioriteete; koostada projekti; hinnata projekti mõjusust ja tulemuslikkust; analüüsida ressursside kasutamist.

	12.
	Arvutite riistvara alused
	1

	Käsitletavad teemad: arvuti üldehitus, protsessorid, emaplaadid, mälud, kõvakettad, sisend- ja väljundseadmed, laienduskaardid, korpused.

Õppija teab ja tunneb arvutikomplekti komponente; arvutikomplekti parameetreid; arvutikomplekti komponentide parameetreid, kasutusvaldkondi ja omavahelist sobivust.

Õppija oskab hinnata arvutikomplekti parameetreid; valida arvutikomplekti koostamise jaoks omavahel sobivad komponente; leida erialakirjandusest või Internetist arvutikomplekti komponentide täielike kasutusjuhendeid ja parameetreid.

	13.
	Arvutite lisaseadmed
	1

	Käsitletavad teemad: lisaseadmete ühendamiseks mõeldud pordid; lisaseadmete ühendamiseks mõeldud tehnoloogiad; sisendseadmed; väljundseadmed.

Õppija teab ja tunneb lisaseadmete liike ja tüüpe; lisaseadmete peamisi parameetreid ja kasutusvaldkondi ning omavahelist sobivust.

Õppija oskab hinnata lisa- ja multimeediumseadmete parameetreid; valida vajadusele vastavaid lisaseadmeid; hinnata lisaseadmete kasutamiseks vajalike kulumaterjalide hulka ja maksumust.

	14.
	Operatsioonisüsteemide alused
	1

	Käsitletavad teemad: operatsioonisüsteemi mõiste, kujunemine. operatsioonisüsteemi ülesanded ja põhifunktsioonid. operatsioonisüsteemide tüübid. operatsioonisüsteemide seos arvuti riistvaraga; failisüsteemid; erinevad operatsioonisüsteemid.
Õppija teab ja tunneb operatsioonisüsteemide mõistet, tüüpe, põhifunktsioone; failisüsteemide korralduse põhimõtteid; operatsioonisüsteemide erinevusi.

Õppija oskab kirjeldada erinevaid operatsioonisüsteeme.

	15.
	Programmeerimise alused
	2

	Käsitletavad teemad: tarkvara arendusmeetodid ja tehnikad, andmestruktuurid ja algoritmid, programmeerimiskeelte tüübid, programmeerimise põhimõisted, näited.

Õppija teab ja tunneb tarkvara arendusmeetodeid ja tehnikaid; andmestruktuuride omadusi ja seoseid laialtlevinud algoritmidega; programmeerimiskeelte põhitüüpe; programmeerimise põhimõisteid; kompileerimise ja interpreteerimise erinevusi.

Õppija oskab kasutada erinevaid andmestruktuure; kasutada mõnda programmeerimiskeelte põhitüüpi uute algoritmide ja funktsioonide loomisel või olemasolevate programmide muutmisel; kasutada programmeerimiskeele süntaksit õigesti; valida kompileeritava või interpreteeriva programmeerimiskeele vahel; antud hüpoteesi alusel konstrueeritud programmisegmendi sisu lahti seletada; koostada lihtsamaid  programme valitud keeles.

	16.
	Andmeturbe alused
	1

	Käsitletavad teemad: põhimõisted, andmeturbe komponendid, ohud ja nõrkused, turvameetmed, andmeturbe standardid, infoturbe audit, riskianalüüs, talitluspidevusplaan ja taasteplaanid, riigi inotfurbepoliitika, turbe majanduslik külg.

Õppija teab ja tunneb andmeturbe põhimõisteid; turvameetmete liike; põhilisi andmeturbe standardeid; riskianalüüsi metoodikaid; riigi infoturbe korraldust.

Õppija oskab hinnata ohte ja nõrkusi; planeerida andmeturvet ja võtta tarvitusele andmeturbemeetmeid.

	17.
	Andmebaaside alused
	2

	Käsitletavad teemad: andmebaasiga seotud põhimõisted, andmebaasimudelid, normaliseerimine, andmebaaside arhitektuur, SQL keele alused, SQL päringud, suhlemine andmebaasidega.

Õpetusega taotletakse, et õppija omandab teadmised andmebaaside teoreetilistest alustest.

Õppija teab ja tunneb andmebaaside struktuuri ja kasutamise võimalusi; andmete formaate, võtmete ja indeksite kasutamise põhimõtteid; päringute kasutamise põhimõtteid; võrgurakenduste erisusi; klient-server ja fail-server arhitektuuri erinevusi ja funktsioone; andmebaaside turvamise põhimõtteid.

Õppija oskab töötada andmebaasi andmetega; oskab koostada päringuid andmebaasidele kasutades SQL ja/või relatsioonalgebra keeli; analüüsida andmeid päringute abil; kasutada avaldisi.

	18.
	Infosüsteemi elutsükkel
	2

	Käsitletavad teemad: infosüsteemi mõiste; infosüsteemide rakendused; elutsüklid; analüüsi meetodid ja vahendid; infosüsteemi vaated; infosüsteemi projekteerimine; realiseerimine; testimine; juurutamine ja hooldamine; dokumenteerimine; infosüsteemi standardi tutvustus.

Õppija teab ja tunneb infosüsteemide põhimõisteid; infosüsteemide rakendusi; infosüsteemi klassikalist ja alternatiivseid elutsükleid; elutsükli etappide eesmärke, tegevusi ja põhilisi tulemusi; infosüsteemi standardit.

Õppija oskab kirjeldada, analüüsida ja projekteerida infosüsteemi ja selle osi; määratleda erinevate elutsükli mudelite eelised ja puudused; koostada riist- ja tarkvarahankeid; koostada ja realiseerida testimisplaani; dokumenteerida infosüsteemi ja selle osi.

	19.
	Arvutigraafika 
	2

	Käsitletavad teemad: arvutigraafika erinevad rakendusvaldkonnad; arvutigraafika põhimõisted; arvutigraafika allikad.

Õppija teab ja tunneb vektor- ja rastergraafika olemust ja erinevust; rastergraafika põhiparameetreid ja nende omavahelisi seoseid; erinevaid graafika failivorminguid ja nende kasutamist; värvimudeleid ja nende kasutamise põhimõtteid; graafikatarkvara võimalusi ja erinevusi.

Õppija oskab luua ja ette valmistada graafikat erinevates meediumites kasutamiseks (ekraan, trükimeedia, video jne); valida vastavalt vajadusele sobiv failivorming; kasutada algtasemel vähemalt ühte vektor- ja ühte rastergraafika programmi.

	20.
	3D alused
	2

	Käsitletavad teemad: 3D programmide sünnilugu. Erinevate standardite kujunemine, 3D areng. Erinevad 3D programmid. Suuremad 3D kogukonnad, aastasündmused, infoallikad; sissejuhatus modelleerimistehnikatesse; sissejuhatus materjalidesse.

Õppija teab ja tunneb: 3D programmide võimalusi ja 3D ajalugu; töövahenditele esitatavaid nõudeid; kooli poolt õpetatavat 3D programmi kasutamise lihtsamaid töövõtteid modelleerimisel, tekstuurimisel.

Õppija oskab: modelleerida objekte; kasutada erinevaid materjale realistliku stseeni saavutamiseks; koostada stseene.

	21.
	Animatsiooni alused 
	2

	Käsitletavad teemad: animatsiooni ajalugu; animatsiooni liigid; joonistamisstiilide lühitutvustus; klassikalise animatsiooni loomise ametid; storyboard; sissejuhatus animatsiooni.

Õppija teab ja tunneb: Animatsiooni ajalugu; animatsiooni liike.

Õppija oskab: planeerida võtmepoose ja nende vahelist ajastust.

	22.
	Veebiarendus
	4

	Käsitletavad teemad: veebilehtede kujunduspõhimõtted, lehestiku struktuur, paberprototüüp, levinumad veebiredaktorid, sisuhaldusvahendid, kasutajaõiguste süsteem, HTML-keel, kujundus CSSi abil, graafiline kujundamine. valmis vabavaralise rakenduse koodi uurimine, kujunduslehtedel muutuste tegemine, kliendipoolne programmeerimine, javaskripti abil käivituva elemendi loomine, olemasolevate koodilõikude rakendamine, serveripoolne programmeerimine, andmetabeliga rakendus, veebiprogrammeerimise võimalused ja ohud.
Õppija teab ja tunneb: veebilehtede kujunduspõhimõtteid; veebilehtede loomiseks kasutatavaid vahendeid; põhilisi navigeerimismeetodeid; sihtgrupile vastava veebilehestiku kavandamise võimalusi; lehestiku sobivuse testimise võimalusi; XHTMLi ja stiililehtede olemust ja kasutamist arenduses; Veebiprogrammeerimise võimalusi ja ohtusid.

Õppija oskab: kavandada, koostada ja hooldada veebilehestikke; toime tulla veebipõhiste sisuhaldussüsteemidega; installeeritud veebirakendust seadistada; aru saada avatud lähtekoodiga andmebaasipõhise veebirakenduse ülesehitusest; luua lihtsamaid kliendi- ja serveripoolseid veebirakendusi; teha rakenduses muutusi kujunduse ning lihtsamate skriptide osas.

	23.
	Video ja helindamise alused
	3

	Käsitletavad teemad:  VIDEO: erinevate telestandardite tutvustus; digitaaltelevisioon ja kasutatavad  kompressioonitehnoloogiad; ülevaade analoog- ja digitaalsalvestusformaatidest; video tootmise ja monteerimise vahendid ning töövõtted; lineaarne  ja mittelineaarne montaaž; videokoodekid; videotöötlusprogrammide tutvustus. 

 HELI: ülevaade analoog- ja digitaalsalvestusformaadid; heli digiteerimise eesmärgid, põhimõtted ning parameetrid; heli tootmise ja monteerimise vahendid ning töövõtted; helifailide toimetamine üherealise toimetajaga ja mitmerealise toimetajaga; audiokompressioon; helitöötlusprogrammide tutvustus.

Õppija teab ja tunneb digitaalse video ja heli standardeid; video- ja helikompressiooni, failivorminguid ja salvestusmeediaid; digitaalseks heli- ja videotöötluseks vajalikke vahendeid (riist ja tarkvara).

Õppija oskab heli- ja videomaterjali salvestada valides selleks sobiva kompressiooni ja selle parameetreid; lihtsamat digitaalset heli- ja videotöötlust.

	24.
	Multimeediumi toote disain
	6

	Käsitletavad teemad: multimeediumi disain;  joonistamine ja kompositsioon; 

värvid ja graafiline disain; tekstiloome;  disainiprojekt 

Õppija teab ja tunneb multimeediumi kasutusvaldkondi; toote disaini meetodeid ja kasutajakeskse disaini põhimõtteid; kompositsiooni- ja värviõpetuse põhimõtteid; multimeediumi arendusvahendeid.

Õppija oskab analüüsida olemasolevaid multimeediumi tooteid; planeerida/kavandada multimeediumi toodet; kasutada multimeediumi elemente toote loomisel; kirjutada tekste; kasutada multimeediumi toote loomiseks vajalikke vahendeid; disainida, arendada ja luua multimeediumi toote prototüüpe.

	25.
	IT õigus
	1

	Käsitletavad teemad: IT valdkonna õiguskorraldus, isikuandmete kaitse, andmekogud, infoühiskonna teenused, digitaalallkiri, autoriõigused, IT kuritegevus, IT lepingud, kutseeetika.

Õppija teab ja tunneb IT valdkonna õigusakte; isikuandmete kaitse ja autoriõiguste tagamist; seadusvastase tegevuse ohte; kutse-eetika väärtusi.

Õppija oskab leida kehtivaid IT valdkonna õigusakte; tegutseda vastavalt seadusandlusele.

	26.
	Video ja helindamine
	10

	Käsitletavad teemad: helindamine; helioperaatori töö; video režii ja montaaž ; videooperaatori töö; striimingmeedia; valmistoote loomine; audiovisuaalse materjali digiteerimine ja arhiveerimine 

Õppija teab ja tunneb helistuudio konfiguratsioone, stuudioaparatuuri, helisalvestusseadmeid, mikrofone; helidisaini ja helirežii põhimõtteid; akustika põhimõtteid; videomontaaži põhimõtteid; heli- ja videooperaatori töö põhimõtteid; CD ja DVD valmistamise tehnoloogiat; striimingmeedia põhimõtteid; audiovisuaalse materjali digiteerimise ja arhiveerimise põhimõtteid ja vajadust; video- ja helimaterjalide arhiveerimisega seotud õigusakte.

Õppija oskab kasutada video- ja helitöötlusvahendeid (riist – ja tarkvara); planeerida salvestust, heli ja videot salvestada ja vajadusele vastavalt töödelda; heli ja videot sünkroniseerida ja kokku monteerida; heli ja videomaterjali valmistootena erinevatele andmekandjatele salvestada; heli- ja videomaterjali striimimiseks ette valmistada; digiteerida analoogvideot ja –heli.

	27.
	Veebispetsialist
	10

	Käsitletavad teemad: serveripoolsete veebirakenduste programmeerimine; kliendipoolsete veebirakenduste programmeerimine; veebitehnoloogiad; veebikujundus.
Õppija teab ja tunneb kliendi- ja serveripoolsete rakenduste võimalusi ja ohtusid; relatsiooniliste andmebaaside ülesehitust ning tähtsamaid SQL-käsklusi; õpitud programmeerimiskeelte põhireegleid; veebilehe DOMiga suhtlemise võimalusi; XMLi põhireegleid, XSLi võimalusi; enamkasutatavaid veebitehnoloogiaid, nende võimalusi ja probleeme; veebiserverite tööpõhimõtteid ning konfigureerimisvõimalusi; võimalusi veebikujunduse lõikumiseks; W3C poolt soovitatud veebistandardeid; erinevate veebilehitsejate iseärasusi; veebilehe kasutatavuse mõjureid.

Õppija oskab paigutada olemasolevad andmed relatsioonilisele baasile sobivale kujule (III normaalkuju); koostada ja kujundada andmebaasile veebiliidese; korraldada autentimist ja autoriseerimist; juhendi järgi installeerida veebirakenduse; aru saada avatud lähtekoodiga andmebaasipõhise veebirakenduse ülesehitusest; teha rakenduses muutusi vähemalt kasutajaliidese osas; luua etteantud eeskirja järgi arvutavaid kalkulaatoreid (tagasimakse, elektri hind jne.); kontrollida sisendandmete vastavust lubatule; koostada kihtide abil menüüsid ja muid abivahendeid; kohandada eelnevalt valmistatud skripte vastavalt vajadusele; luua XML-kujul andmete põhjal veebiväljundi; luua interaktiivseid graafilisi rakendusi; kasutada Java võimalusi rakenduste loomisel; kasutada Flashi abimaterjale ning nende abil rakendusi kokku panna ja kohandada; koostada ja kohandada lihtsamaid CGI-rakendusi; installeerida ja konfigureerida veebiserverit; analüüsida olemasolevaid veebilehistuid; leida kavandist vajalikke andmeid (värv, šrift, teksti suurus jne); etteantud kavandit viia veebikujule.

	28.
	3D
	10

	Käsitletavad teemad: orgaaniline modelleerimine; arhitektuurne modelleerimine ja visualiseerimine; materjaliõpetus; dünaamika; 3D tüpograafia ja logod;  3D karakteranimatsiooni alused.

Õppija teab ja tunneb töövõtteid orgaanilise ja arhitektuurse modelleerimise tehniliseks teostamiseks; süvendatult materjaliõpetust; põhilisi karakteranimatsiooni võimalusi (deformeerimine, skeletiline animeerimine).

Õppija oskab modelleerida objekte vastavalt visanditele, kavanditele või fotodele; luua koordinaat map’e; kasutada protseduraaltekstuure; kasutada erinevaid materjale fotorealismi saavutamiseks; kasutada füüsikalisi simultatsioone animeerimise lihtsustamiseks; luua efekte realismi saavutamiseks 3D animatsiooni stseenides (loodusjõud jne); iseseisvalt luua 3D logosid ja teksti, kaasaegseid korporatiivlogo animatsioone; visualiseerida materjali(de)ga objekti.

	Praktika
	22

	Käsitletavad teemad: ettevõtte töökorraldus ja –keskkond, kvaliteedi- ja tööohutusnõuetega tutvumine, praktikaülesanne, tööülesanded.
Õpetusega taotletakse, et õppija teab ja tunneb töökorraldust ettevõttes, ohutusnõudeid ettevõttes töötamiseks, kvaliteedinõudeid, erialaga seotud terminoloogiat ning oskab analüüsida töökorraldust ettevõttes, juhendaja nõustamisel lahendada talle antud ülesandeid, teha meeskonnatööd. Taotletakse, et praktika jooksul omandab õppija vilumuse ja julguse vastaval töökohal hakkama saada.

	Lõpueksam

	Multimeediumi eriala lõpueksam koosneb teoreetilisest osast (testist) ja praktilisest tööst.

1.1. Teoreetilise osa teemad:

Infosüsteeminde elutsükkel, arvutigraafika, animatsioon, 3D, video ja helindamine, veebiarendus, multimeediumitoote disain, arvutite riistvara ja lisaseadmed, IT õigus, andmeturve.

1.2. Praktiline töö

Praktiline töö koostatakse moodulites esitatud oskuste põhjal. Õpilane peab oskama planeerida ja teostada multimeediumipõhise toote. Õpilane peab oskama hinnata tehtavate tööde mahtu ja planeerida vajalikke tegevusi, kasutada multimeediumi toote loomiseks vajalikke vahendeid, valida õiged töövõtted,

kirjeldada ja põhjendada oma tegevusi, töötada iseseisvalt ja meeskonnas.


